Կասիո Ռամոս

Կասիո Ռամոս (պորտ.՝ Cássio Ramos, հունիսի 6, 1987(1987-06-06), Veranópolis, Ռիու Գրանդի դու Սուլ, Բրազիլիա), կամ պարզապես Կասիո, բրազիլացի պրոֆեսիոնալ ֆուտբոլիստ։ Ներկայումս հանդես է գալիս Կորինտիանսի և Բրազիլիայի ազգային հավաքականի կազմում։ Խաղում է դարպասապահի դիրքում։


== Ակումբային կարիերա ==


=== ՊՍՎ Էյնդհովեն ===
Կասիոն Գրեմիոյի ակադեմիայի սան է։ Իր պրոֆեսիոնալ դեբյուտը նշել է 2006 թվականի հոկտեմբերի 26-ին՝ Ֆլումինենսեի դեմ խաղում։ Սրանից հետո Կասիոն այլևս խաղադաշտ դուրս չեկավ Գրեմիոյի առաջին թիմի կազմում։
2007 թվականի ամռանը Կասիոն տեղափոխվեց ՊՍՎ Էյնդհովեն։ Իր դեբյուտը նշեց 2009 թվականի հունվարի 18-ին՝ Ռոդայի դեմ խաղում։ Մի քանի օր անց Կասիոն վարձավճարով միացավ Սպարտա Ռոտերդամին։ Իր առաջին հանդիպումը անցկացրեց փետրվարի 4-ին՝ Ֆեյենորդի դեմ խաղում։ Մրցաշրջանի ավարտին Կասիոն վերադարձավ ՊՍՎ՝ Սպարտայի կազմում անցկացնելով 14 հանդիպում։
Իր առաջին հանդիպումը Եվրոպայի Լիգայում Կասիոն անցկացրեց 2010 թվականի դեկտեմբերի 16-ին՝ Խարկովի Մետալիստի դեմ խաղում։ Բրազիլացին այդպես էլ չկարողացավ ամրապնդվել ՊՍՎ-ի կազմում՝ 2011-12 մրցաշրջանում տեղափոխվելով ակումբի երկրորդ թիմ։ 2011 թվականի սեպտեմբերի 28-ին Կասիոն երկկողմանի համաձայնությամբ խզեց պայմանագիրը ՊՍՎ-ի հետ։


=== Կորինտիանս ===
2011 թվականի դեկտեմբերին Կասիոն միացավ Կորինտիանսին։ Իր դեբյուտը ակումբի կազմում նշեց 2012 թվականի մարտի 29-ին՝ XV նոյեմբերիի դեմ խաղում։ 2012 թվականի ապրիլի 27-ին Կասիոն դարձավ թիմի հիմնական դարպասապահը։ Իր առաջին հանդիպումը անցկացրեց մայիսի 3-ին՝ Լիբերտադորեսի գավաթի Էմելեկի դեմ խաղում։ Այս մրցաշարում բրազիլացին անցկացրեց ևս 7 հանդիպում՝ բաց թողելով ընդամենը 2 գնդակ և օգնելով Կորինտիանսին հաղթել գավաթը։
2012 թվականի դեկտեմբերին Կասիոն Կորինտիանսի կազմում մասնակցեց աշխարհի ակումբային առաջնությանը՝ անցկացնելով 2 հանդիպում, որոնցում նա բաց չթողեց ոչ մի գնդակ, ինչով օգնեց իր թիմին հաղթել մրցաշարը։ Իր ելույթների համար Կասիոն ճանաչվեց առաջնության լավագույն ֆուտբոլիստ։


== Միջազգային կարիերա ==
2007 թվականին Կասիոն Բրազիլիայի Մ20 հավաքականի կազմում մասնակցեց աշխարհի առաջնությանը, սակայն Բրազիլիան դուրս մնաց 1/8 եզրափակչում։
Բրազիլիայի ազգային հավաքական Կասիոն առաջին անգամ հրավիրվեց 2007 թվականին Դունգայի կողմից՝ Չիլիի և Գանայի դեմ խաղերի համար, սակայն նա այդպես էլ խաղադաշտ դուրս չեկավ։ Հաջորդ անգամ նա հրավիրվեց 2012 թվականի օգոստոսին՝ Հարավային Աֆրիկայի և Չինաստանի դեմ ընկերական խաղերի համար, սակայն նորից խաղադաշտ դուրս չեկավ։ 2015 և 2017 թվականներին Կասիոն կրկին հրավիրվեց հավաքական, սակայն նորից խաղաժամանակ չստացավ։
Իր դեբյուտը ազգային հավաքականի կազմում Կասիոն նշեց 2017 թվականի նոյեմբերի 10-ին՝ Ճապոնիայի դեմ խաղի ընդմիջման ժամանակ փոխարինելով Ալիսոնին։ 2018 թվականի մայիսին նա ընդգրկվեց 2018 թվականի աշխարհի առաջնության համար Բրազիլիայի հավաքականի 23-հոգանոց թիմում։


== Կարիերայի վիճակագրություն ==


=== Ակումբային վիճակագրություն ===
2018 թվականի հունիսի 10-ի դրությամբ


=== Միջազգային վիճակագրություն ===
2018 թվականի հունիսի 10-ի դրությամբ


== Նվաճումներ ==


=== Ակումբային ===
ՊՍՎ ԷյնդհովենՆիդերլանդների առաջնություն․ 2007–08
Նիդերլանդների սուպերգավաթ․ 2008ԿորինտիանսՍերիա A․ 2015, 2017
Լիգա Պաուլիստա․ 2013, 2017, 2018
Լիբերտադորեսի գավաթ․ 2012
Ռեկոպա Սուդամերիկանա․ 2013
ՖԻՖԱ աշխարհի ակումբային առաջնություն․ 2012


=== Անհատական ===
ՖԻՖԱ աշխարհի ակումբային առաջնության լավագույն ֆուտբոլիստ․ 2012
Սերիա A-ի տարվա խորհրդանշական հավաքական․ 2015


== Ծանոթագրություններ ==


== Արտաքին հղումներ ==
Կասիոյի պաշտոնական Ինստագրամի էջը
Կասիոն transfermarkt-ում
Կասիոն soccerbase.com-ում
Կասիոն WhoScored.com կայքում
Կասիոն Կորինտիանսի պաշտոնական կայքում